VENDIM
Nr. 223, datë 20.12.2019

MBI MOSFILLIMIN E PROCEDURËS PËR RINOVIMIN E LICENCËS SË SHOQËRISË “HYDROPOWER ELEKTRIK” SHPK, ME NR. 268, SERIA FK15, NË VEPRIMTARINË E FURNIZIMIT TË ENERGJISË TË KLIENTËVE TË KUALIFIKUAR, MIRATUAR ME VENDIMIN E BORDIT TË KOMISIONERËVE TË ERE-s NR. 20, DATË 11.2.2015

[bookmark: _GoBack]Në mbështetje të neneve 16; 37, pika 2, germa “ç”, të ligjit nr. 43/2015 “Për sektorin e energjisë elektrike”, i ndryshuar; neneve 4, pika 1, germa “d”; 5, pika 1, germa “d”; 10, pikat 1 dhe 3, dhe nenit 16 të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016 dhe nenit 19, pika 1, germa “a” të “Rregullores për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016, Bordi i ERE-s, në mbledhjen e tij të datës 20.12.2019, mbasi shqyrtoi relacionin me nr. 119/12 prot., datë 18.12.2019, të përgatitur nga Drejtoria e Licencimit, Autorizimeve dhe Mbikëqyrjes mbi kërkesën e shoqërisë “Hydropwer Elektrik” sh.p.k., për rinovim licence në veprimtarinë e furnizimit të energjisë elektrike, 
konstatoi se: 
- Shoqëria “Hydropower Elektrik” sh.p.k., është mbajtëse e licencës me nr. 268, seria FK15, në veprimtarinë e furnizimit të energjisë elektrike, dhënë me vendim të Bordit të ERE-s nr. 20, datë 10.2.2015, me afat 5-vjeçar. 
- Në bazë të nenit 16, pika 1 të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, parashikohet se paraqitja e kërkesës për rinovimin e licencës nga aplikanti bëhet: (jo më vonë se 2 muaj para përfundimit të kohëzgjatjes së vlefshmërisë së licencës së dhënë, personi mund/duhet të kërkojë në ERE rinovimin e licencës.
- Shoqëria ka aplikuar brenda afatit që parashikon rregullorja e licencimit, për rinovimin e licencës.
- Aplikimi i shoqërisë “Hydropower Elektrik” sh.p.k. nuk plotëson kërkesat e parashikuara nga ERE në “Rregulloren për procedurat dhe afatet për dhënie, modifikim, transferim, rinovim ose heqjen e licencave në sektorin e energjisë elektrike”, si më poshtë:
- Formati dhe dokumentacioni për aplikim (neni 9, pika 1) është paraqitur dhe plotësuar në mënyrë korrekte.
- Dokumentacioni juridik, administrativ dhe pronësor (neni 9, pika 2) është plotësuar pjesërisht. 
Germa “d”, Shoqëria nuk ka depozituar në dosjen e aplikimit vërtetimin e Prokurorisë pranë Gjykatës së Shkallës së Parë, Tiranë, për administratorin dhe për subjektin, dhe as vërtetimin pranë Gjykatës së Shkallës së Parë për subjektin.
- Dokumentacioni financiar dhe fiskal (neni 9, pika 3), është plotësuar pjesërisht. 
Germat “a” (vërtetimi për shlyerjen e tatim-taksave), pa plotësuar.
Germa “b” (bilanci financiar i tre viteve të fundit). Pa plotësuar.
Germa “c” (dokumente që vërtetojnë aftësinë ose mbështetjen financiare të aplikuesit), (administratori ka deklaruar se për aktivitetin do të bëjë vetë financim, mbështetur në shitjen e energjisë së prodhuar nga vetë HEC-i Slabinje 2, po pa specifikuar shumën që vë në dispozicion për këtë aktivitet). Plotësuar pjesërisht. 
Germa “d” (vërtetimin e pagesës së regjistrimit për aplikim në llogari të ERE-s). Shoqëria “Hydropower Elektrik” sh.p.k., nuk ka kryer pagesën e regjistrimit për këtë aplikim. Pa plotësuar.
- Dokumentacioni teknik për veprimtarinë e furnizimit të energjisë elektrike (neni 9, pika 4.7).
Germa “a” (të dhëna për sigurimin e energjisë elektrike për furnizimin e klientëve, subjekti, central prodhues, sasia e energjisë kontraktuar, në GWh sipas viteve); pa plotësuar.
Germa “b” (kapitali financiar i parashikuar për ushtrimin e kësaj veprimtarie); pa plotësuar.
Germa “c” (lista e kontratave aktuale dhe të mëparshme, për blerjen dhe sigurimin e energjisë elektrike); Pa plotësuar.
Germa “d” (informacion i detajuar tekniko-financiar, lidhur me përmbushjen e këtyre kontratave); pa plotësuar.
Germa “e” (sistemin IT); pa plotësuar.
Germa “f” (lista e anëtarëve të Këshillit Mbikëqyrës); pa plotësuar.
- Të dhëna për klientët dhe energjinë e furnizuar (neni 9, pika 4.7.1).
Germa “a” (kategoritë, nënkategoritë, numri i konsumatorëve, sasia e energjisë në GWh në vitet I, II, III, IV dhe V, lidhja në Un, fuqia e instaluar e konsumatorëve, aktiviteti (familjarë, buxhetorë, privatë); pa plotësuar.
Germa “b” (niveli i tensionit dhe mënyra e realizimit të matjes për klientët); pa plotësuar.
Germa “c” (kapitali financiar i (shprehur në vlera monetare), i parashikuar për ushtrimin e kësaj veprimtarie); pa plotësuar.
- Shoqëria “Hydropower Elektrik” sh.p.k., nuk ka kryer në mënyrë të rregullt pagesat e rregullimit dhe as pagesën për rinovimin e licencës.
- Në bazë të nenit 16, pika 7, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, parashikohet se kusht për marrjen e vendimit për rinovimin e licencës, është që aplikanti të ketë kryer pagesat e rregullimit në ERE. Mosplotësimi i këtij kushti përbën shkak për sanksionim sipas parashikimeve të nenit 5, të rregullores “Për vendosjen e gjobave dhe kushtet e lehtësimit prej tyre”.
Për gjithë sa më sipër, Bordi i ERE-s 

VENDOSI:

1. Mosfillimin e procedurës, për rinovimin e licencës së shoqërisë “Hydropower Elektrik” sh.p.k, në veprimtarinë e furnizimit të energjisë elektrike të klientëve të kualifikuar nr. 268, seria FK15, dhënë me vendim të Bordit të Komisionerëve nr. 20, datë 11.2.2015, me afat 5-vjeçar”. 
2. Drejtoria e Licencimit, Autorizimeve dhe Mbikëqyrjes të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë.
Për këtë vendim mund të kërkohet rishikim brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

